બોલિવૂડની ટોપ અભિનેત્રીઓમાં સામેલ સોનાક્ષી સિંહા ફિલ્મના હિટ કે ફ્લોપ અંગે બહુ વિચારતી નથી. તે કહે છે કે હિટ અને ફ્લોપ દરેક કલાકારની કરિયર સાથે જોડાયેલી સચ્ચાઈ છે. જો કોઈ વ્યક્તિને ફ્લોપનો અંદાજ પહેલાંથી અાવી જાય તો તે શા માટે તેમાં કામ કરશે. ક્યારેક ક્યારેક તો એવું થાય છે કે બોક્સઓફિસ પર ફિલ્મ ભલે ફ્લોપ જાય, પરંતુ કલાકારનું કામ ખૂબ જ પસંદ કરાય છે. મારી સાથે એવું ઘણી વાર બન્યું છે. મારી અત્યાર સુધીની ફિલ્મોમાં ‘લૂટેરા’નું પ્રદર્શન ખરાબ રહ્યું હતું, પરંતુ અા ફિલ્મમાં મારું કામ વખણાયું હતું.